World Team Pokerista tuli maratonsessio | Pokeriuutinen | Pokeritieto.com
Etusivu Pokerihuoneet Tarjoukset Keskustelu videot Artikkelit Ota yhteyttä World Team Pokerista tuli maratonsessio
Julkaistu: 20 toukokuu, 2010 - 18:58, JME
Ensimmäistä kertaa palattu World Team Poker -joukkueturnaus on päättynyt hetki sitten Las Vegasin Golden Nugget -kasinolla. Kahdeksan joukkueen turnauksesta tuli varsinainen maraton, sillä voittaja saatiin selville vasta 19 tunnin pelin jälkeen.
Voiton ensimmäisessä World Team Pokerissa vei Kiina, joka löi heads-upissa Brasilian. Kiinan joukkueessa pelasivat David Chiu, Johnny Chan, Chau Giang, Winfred Yu, Rich Zhu, Derek Cheung ja Maria Ho. Voittaja kuittasi $300.000 ykköspalkinnon, kakkonen sai $100.000. Turnauksen buy-in oli $50.000 per joukkue.
Tässä double shoot-out -turnauksessa pelimuoto vaihtui koko ajan. Aloituspöydistä jatkoon pääsi kaksi parasta pelaajaa. Mikäli finaalipöydässä oli useampi saman maan edustaja, stäkit yhdistettiin ja joukkue sai valita, kuka pelaa.
Finaalissa pelasivat Brasilian ja Kiinan lisäksi Australia, Vietnam ja Kreikka. Nimivahva Yhdysvallat ei siis yltänyt edes finaalipöytään, vaan putosi sijalla kuusi Englannin ja hännänhuipuksi jääneen Israelin jälkeen. Brasilia lähti heads-upiin selvästä johtoasemasta (292,5k vs. 107,5k), mutta Kiina oli tällä kertaa onnekkaampi.
World Team Poker, tulokset:
1. $300.000 Team Kiina: Johnny Chan (c), David Chiu (c), Maria Ho, Rich Zhu, Chau Giang, Winfred Yu, Derek Cheung
2. $100.000 Team Brasialia: Juliano Maesano (c), Christian Kruel, Leandro Pimentel, Rodrigo Caprioli, Felipe Ramos
3. Team Kreikka: George Theofanopoulos (c), Georgios Kapalas (c), Alex Zervos, Stavros Kalfas, Dimitris Lyritsis, Dimitris Chatziriotis
4. Team Australia: Tony G (c), Jeffrey Lisandro (c), Gary Benson, Mel Judah, David Saab, Steve Topakas, Marsha Waggoner
5. Team Vietnam: Men Nguyen (c), Van Nguyen, Scotty Nguyen, John Phan, Kenny Tran, Karina Jett
6. Team USA: Doyle Brunson (c), Phil Hellmuth, Erik Seidel, Chris Ferguson, Jennifer Harman, Howard Lederer, Mike Matusow
7. Team England: Ben Roberts (c), Joe Beevers, David Ulliot, David Colclough, Peter Costa, Surinder Sunar
8. Team Israel: Eli Elezra (c), Josh Arieh, David Levi, Robert Mizrachi, Michael Mizrachi, Abe Mosseri
Seikkaperäisen selostuksen pitkän turnauksen vaiheista löydät PokerNewsistä.